R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Základnej školy, Komenského 23, 085 01 Bardejov,** zo dňa 29.09.2014, v súlade s § 46 zákona č. 71/1967 Zb. o správnom konaní v znení neskorších predpisov, vydáva

## ***s ú h l a s***

podľa § 47 ods. 3 zákona o ochrane prírody, žiadateľovi na **výrub 43 ks drevín a 4 m2 krovitého porastu** rastúcich v katastrálnom území Bardejov, s obvodmi kmeňov meranými vo výške 130 cm nad zemou a to:

- na pozemku parcelné číslo **CKN 2070/40**, druh pozemku: ostatné plochy: **7 ks tuja západná** (Thuja occidentalis L.) s obvodmi kmeňov 70, 70, 98, 27 a 16 cm meranými vo výške 130 cm nad zemou, s obvodom kmeňa 70 cm meraným pod miestom rozkonárenia (vo výške 40 cm nad zemou) a s obvodom kmeňa 80 cm meraným pod miestom rozkonárenia (vo výške 0,00 m nad zemou), **4 ks lipa malolistá** (Tilia cordata Mill.) s obvodmi kmeňov 95, 110, 135 a 75 cm, **12 ks borovica lesná** (Pinus sylvestris L) s obvodmi kmeňov 85, 85, 85, 110, 70, 125, 75, 50, 100, 95 a 75 cm a s obvodmi dvojkmeňa 90 a 54 cm, **4 ks breza previsnutá** (Betula pendula) s obvodmi kmeňov 120, 115, 155 a 135 cm, **2 ks jaseň štíhly** (Fraxinus excelsior) s obvodmi kmeňov 65 a 75 cm, **1 ks vŕba biela** (Salix alba) s obvodom kmeňa 220 cm, **1 ks smrek pichľavý** (Picea pungens) s obvodom kmeňa 85 cm, **1 ks smrek obyčajný** (Picea abies) s obvodom kmeňa 95 cm, **2 ks smrekovec opadavý** (Larix decidua) s obvodmi kmeňov 75 a 40 cm, **1 ks topoľ kanadský** (Populus x canadensis) s obvodom kmeňa 90 cm a **1 ks** **borievka netatová** (Juniperus sabina „tamarisifolia“**) s výmerou 4 m2 krovitého porastu,**

- na pozemku parcelné číslo **CKN 2070/43**, druh pozemku: ostatné plochy: **8 ks breza previsnutá** (Betula pendula) s obvodmi kmeňov 120, 110, 70, 75, 80, 65, 65 a 65 cm,

 - v súlade s projektom „Revitalizácia školského areálu – Základná škola, Komenského 23, 085 01 Bardejov“.

Žiadateľ doložil súhlas vlastníka nehnuteľnosti, na ktorých dreviny požadované na výrub rastú.

# A./

V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) **výrub 7 ks drevín,** druh: **2 ks borovica lesná, vŕba biela, smrek obyčajný, smrekovec opadavý, topoľ kanadský a borievka netatová**, označených pod poradovým číslom 3, 6, 9, 37, 39, 40 a 44 v súlade s projektovou dokumentáciou „Revitalizácia školského areálu Základná škola, Komenského 23, 085 01 Bardejov“ (ďalej len „PD“), žiadateľ uskutoční po nadobudnutí právoplatnosti tohto rozhodnutia,

2) **výrub 37 ks drevín**, označených pod poradovým číslom 1, 2, 4, 5, 7, 8, 10 až 36, 38, 41, 42 a 43 v súlade s PD, žiadateľ uskutoční po nadobudnutí právoplatnosti tohto rozhodnutia a to najskôr 30 dní pred začatím stavebných prác na viacúčelovom ihrisku, v termíne do 31. marca 2017,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) žiadateľ plochy po výrube upraví identicky s okolím,

6) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

7) za prípadné škody na majetku fyzických osôb alebo právnických osôb, spôsobených pri výrube dreviny, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu za týchto podmienok:

# vysadiť 241 ks drevín, na pozemok s parcelným číslom CKN 2070/40, druh pozemku: ostatné plochy, v súlade s projektovou dokumentáciou „Revitalizácia školského areálu, Základná škola, Komenského 23, 085 01 Bardejov“, druh:

# - 3 ks jedľa biela (Abies alba) s obvodom kmeňa 16-18 cm, 1 ks javor horský (Acer pseudoplatanus) s obvodom kmeňa 16-18 cm, 1 ks javor poľný (Acer campestre) s obvodom kmeňa 16-18 cm, 5 ks javor mliečny (Acer platanoides) s obvodom kmeňa 10-12 cm, 1 ks dub letný (Quercus robur) s obvodom kmeňa 18-22 cm, 1 ks dub letný (Quercus robur) s obvodom kmeňa 10-12 cm, 3 ks hrab obyčajný (Carpinus betulus) s obvodom kmeňa 16-18 cm, 1 ks smrek obyčajný (Picea abies) s obvodom kmeňa 16-18 cm, 1 ks lieska turecká (Corylus colurna) s obvodom kmeňa 16-18 cm, 1 ks smrek omorikový (Picea omorika) s obvodom kmeňa 16-18 cm, 10 ks smrek omorikový (Picea omorika) s obvodom kmeňa 10-12 cm, 1 ks buk lesný (Fagus sylvatica) s obvodom kmeňa 18-22 cm, 3 ks lipa veľkolistá (Tilia platypylos) s obvodom kmeňa 10-12 cm, 1 ks buk lesný (Fagus sylvatica purpurea) s obvodom kmeňa 10-12 cm, 3 ks smrek pichľavý (Picea pungens) s obvodom kmeňa 10-12 cm, 2 ks pagaštan konský (Aesculus hippocastanum) s obvodom kmeňa 10-12 cm, 1 ks vŕba biela (Salix alba) s obvodom kmeňa 10-12 cm,

*-* **6 ks kalina vráskavolistá** (Viburnum rhytidophyllum), **6 ks kalina pražská** (Viburnum pragense), **6 ks kalina obyčajná** (Viburnum opulus) a **184 ks nátržník krovitý** (Potentilla fruticoa).

# 2) kotvenie drevín bude tromi kolmi a prichytenie dreviny o kôl pružnou tkaninou,

#  výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2017 po vykonaní výrubu drevín,

4) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**5) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

 Písomnou žiadosťou zo dňa 29.09.2014, požiadala Základná škola, Komenského 23, 085 01 Bardejov, o vydanie súhlasu na výrub 43 ks drevín a 4 m2 krovín rastúcich na pozemkoch parcely CKN číslo 2070/40 a 2070/43 v kat. území Bardejov, druh pozemku: ostatné plochy (areál Základnej školy na Komenského ul. č. 23). Žiadosť je podaná podľa § 47 ods. 3 zákona NR SR č. 543/2002 Z.z. o ochrane prírody a krajiny v znení neskorších predpisov.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov (ďalej len zákon o ochrane prírody), zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 29.09.2014. V príslušnej lehote od zverejnenia informácie bolo 02.10.2014 doručené Mestu Bardejov elektronické potvrdenie záujmu byť účastníkom v začatom správnom konaní od Mestského výboru Slovenského zväzu ochrancov prírody a krajiny, Godrova 3/b, 811 06 Bratislava a 03.10.2014 písomné potvrdenie záujmu byť účastníkom v začatom správnom konaní od Lesoochranárskeho zoskupenia VLK, 082 13 Tulčík 310.

Orgán ochrany prírody listom č. ŽP 2014/04876-3-MK zo dňa 03.10.2014 vyžiadal od Štátnej ochrany prírody SR, RSOPK, Hlavná 93, 080 01 Prešov (ďalej oba ŠOP) odborné stanovisko k podanej žiadosti o vydanie súhlasu na výrub dreviny.

Vzhľadom na skutočnosť, že žiadosť si vyžadovala súčinnosť iného orgánu (Štátnej ochrany prírody SR), upovedomilo listom č. ŽP 2014/04876-4-MK, zo dňa 24.10.2014, účastníkov konania o predĺžení lehoty na vybavenie predmetného podania o 30 kalendárnych dní /v zmysle § 85 ods. 1) zákona č. 543/2002 Z.z. o ochrane prírody a krajiny v znení neskorších predpisov/**.**

Dňa 31.10.2014 bolo správnemu orgánu doručené stanovisko ŠOP Prešov č. RCOP PO/1404/2014 zo dňa 29.10.2014, na základe ktorého, bolo vydané Mestom Bardejov rozhodnutie č. ŽP 2014/04876-8-MK zo dňa 03.11.2014, s výzvou o doplnenie žiadosti o projektovú dokumentáciu osadenia stavby „Viacúčelového ihriska 20x40 m“ so „Štúdiou parkovej úpravy zelene“ odborníkom – arboretistom, v lehote do 120 dní a súčasne správny orgán prerušil toto konanie.

Žiadateľ doručil požadované doklady (PD – Revitalizácia školského areálu) dňa 19.02.2015. Orgán ochrany prírody listom č. ŽP 2015/01431-11-MK zo dňa 27.02.2015 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávanie spojené s miestnou obhliadkou v predmetnej veci. Ústne pojednávanie sa uskutočnilo 12.03.2015. Na konaní bol riaditeľom Základnej školy predstavený Projekt: „Revitalizácie školského areálu“.

V súlade so žiadosťou bola vykonaná obhliadka drevín a orgán ochrany prírody, na základe vyhlášky MŽP SR č. 24/2003 Z.z., vypočítal spoločenskú hodnotu drevín požadovaných na výrub, ktorá je 35 011,06 €. Výpočet s dôvodom výrubu jednotlivých drevín je prílohou zápisnice.

Z celkového počtu 44 ks drevín požadovaných na výrub, v súlade s novou PD:

- na 2 ks nie je potrebný súhlas na výrub dreviny v zmysle zákona o ochrane prírody a vykonávacej vyhlášky č. 24/2003 v znení neskorších predpisov, ide o dreviny s obvodom kmeňa do 40 cm,

- 25 ks drevín rastie priamo na mieste plánovanej výstavby viacúčelového ihriska,

- 17 ks drevín sú požadované na výrub z hľadiska ohrozovania zdravia žiakov a personálu školy padajúcimi konármi (zlého zdravotného stavu, značne preschnutej koruny z dôvodu hustej výsadby) alebo potrebnej kompozičnej úpravy revitalizácie školského areálu.

*Na základe obhliadky drevín a spracovanej technickej správy „Revitalizácia školského areálu“ výrub 7 ks drevín, označených pod poradovým číslom 3, 6, 9, 37, 39, 40 a 44 je neodkladne potrebný výrub na základe zlého zdravotného stavu drevín. Dôvod výrubu je opodstatnený.*

*V prípade, že dôjde k samotnej realizácií výstavby viacúčelového ihriska, max. 30 dní pred začatím stavebných prác môže žiadateľ realizovať výrub ostatných 37 ks drevín. Do tohto času správny orgán odporúča žiadateľovi vykonať z hľadiska bezpečnosti ozdravné orezy drevín v zmysle normy STN 83 7010 Ochrana prírody“ Ošetrenie, udržiavanie a ochrana stromovej vegetácie“, SÚTN, apríl 2005, aby sa zabezpečila bezpečnosť zdravia žiakov a personálu školy.*

V súlade s projektom „Revitalizácia školského areálu“ bude vykonaná náhradná výsadba v počte 39 ks drevín doplnených o 18 ks vždyzelených krov a živého plota zo 184 ks  kvitnúcich krov o dĺžke 46 m.

Štátna ochrana prírody SR, RCOP v Prešove na základe zistenia nových skutočností – predloženého projektu „Revitalizácia školského areálu“ predložila 30.03.2015 nové stanovisko k výrubu: „Podľa zdravotného stavu stromov a sadovníckej hodnoty drevín je potrebný výrub 7 ks stromov a to – 2 ks borovica lesná (obvod kmeňa 85, 85 cm), 1 ks vŕba biela (220 cm), 1 ks smrek obyčajný (95 cm), 1 ks topoľ kanadský (90 cm), 1 ks borievka netatová (plocha 4 m2) a 1 ks smrekovec opadavý (75 cm). V prípade, že v tomto priestore sa povolí výstavba multifunkčného ihriska budú navyše asanované stromy, ktorých sadovnícka a estetická hodnota je nízka, až na lipu malolistú, ktorá je považovaná za kostrovú drevinu. Navrhnutá nová výsadba je druhovo pestrejšia, hodnotnejšia, jedná sa o dreviny dlhoveké a je navrhnutá tak, aby dotvárala kompozičný celok celého priestoru. Požadujeme v zozname navrhnutej výsadby drevín p.č. 36 – Acer negundo, nahradiť iným druhom dreviny, nakoľko tento druh je podľa vyhlášky MŽP SR č. 24/2003, v znení neskorších predpisov, ktorou sa vykonáva zákon o ochrane prírody a krajiny nepôvodný invázny druh (príloha 2a). Odôvodnenie: Výstavbou multifunkčného ihriska, ktorá si vyžaduje asanáciu 44 drevín v časti školského areálu, je možné považovať za odôvodnený prípad na asanáciu drevín. Asanované dreviny v dotknutej časti školského areálu nemajú vysokú sadovnícku hodnotu a sú bez evidentnej parkovej úpravy a kompozície. Asanované dreviny budú nahradené inými novovysadenými stromami a krovinami, ktoré kompozične a funkčne dotvoria školský areál s multifunkčným ihriskom.“

Správny orgán, na základe konzultácii, drevinu pod p.č. 36 – Acer negundo nahradil drevinou Acer platanoides.

Za Mestský výbor Slovenského zväzu ochrancov prírody a krajiny, Godrova 3/b, 811 06 Bratislava sa nedostavili zástupcovia. Mestskému výboru Slovenského zväzu ochrancov prírody a krajiny a Lesoochranárskemu zoskupeniu VLK boli zaslané emailom požadované doklady spolu so zápisnicou a stanovená päťdňová lehota na vyjadrenie odo dňa doručenia dokladov.

Dňa 09.04.2015 bolo doručené správnemu orgánu vyjadrenie od Lesoochranárskeho zoskupenia VLK. „Súhlasíme s výrubom 7 ks stromov z dôvodu zlého zdravotného stavu, ktoré sú uvedené v stanovisku ŠOP avšak s udelením súhlasu na výrub drevín z dôvodu výstavy multifunkčného ihriska nesúhlasíme. Navrhovaný výrub drevín nespĺňa kritéria odôvodneného prípadu (§ 17 ods. 12 a 13 vyhlášky č. 24/2003). Správny orgán zároveň žiadame, aby zohľadnil vo svojom rozhodnutí, kedy je určený termín výrubu, aby bolo rozhodnutie vydané včas a v dostatočnom predstihu. Lesoochranárske zoskupenie VLK sa nebude vzdávať odvolania“.

 Správny orgán nevyhovel tejto námietke pretože v konaní bolo zistené, že žiadosť o výrub drevín a súhlas sú odôvodnené v súlade s vyhláškou č. 24/2003 Z.z. ktorou sa vykonáva zákon č. 543/2002 Z.z. o ochrane prírody a to § 17 ods. 13 vyhlášky MŽP SR č. 24/2003 Z. z., ktorou sa vykonáva zákon č. 543/2002 Z. z. o o ochrane prírody a krajiny v znení neskorších predpisov sa uvádza, že odôvodneným prípadom na vydanie súhlasu na výrub dreviny je najmä preukázanie:

1. zlého zdravotného stavu dreviny, z ktorého hľadiska má drevina malú pravdepodobnosť prežitia,
2. nevhodných hygienických podmienok v bytových a nebytových priestoroch alebo
3. narušenia stability stavby koreňovým systémom dreviny.

 Vzhľadom na to, že je tam slovo „najmä“ znamená to, že odôvodneným prípadom na vydanie súhlasu na výrub drevín môžu byť aj iné prípady ako sú uvedené v § 17 ods. 13 vykonávacej vyhlášky č. 24/2003 Z.z., napr. že dreviny boli vysadené nekoncepčne a nekoordinovane, rastú v hustom zápojí, presýchajú a nemajú dostatok životného priestoru na ďalší rast a vývoj (ohrozujú zdravie žiakov a personál školy padajúcimi konármi) alebo pri obnove drevín, resp. revitalizácii daného územia, kde je potrebné esteticky zladiť predmetný priestor a nahradiť existujúce náletové a nepôvodné druhy drevín výsadbou nových pôvodných druhov drevín, výstavbou nových stavebných objektov, čo je aj tento prípad.

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov.

Na základe vyššie uvedeného orgán ochrany prírody rozhodol o povolení výrubu tak ako je uvedené vo výrokovej časti tohto rozhodnutia. Zároveň žiadateľovi podľa ustanovení § 48 ods. 1 zákona uložil náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 citovaného zákona.

**P o u č e n i e**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Rozhodnutie sa doručuje

* **Základná škola, Komenského 23, 085 01 Bardejov**
* **Mesto Bardejov, Radničné námestie 16, 085 01 Bardejov**
* **Lesoochranárske zoskupenie VLK, 082 13 Tulčík 310**
* **Občianske združenie Nádej pre Sad Janka Kráľa, Godrova 3/b, 811 06 Bratislava**

Na vedomie:

1. SIŽP - inšpektorát ochrany prírody, Rumanova 14, 040 01 Košice
2. Okresný úrad v Bardejove, Odbor starostlivosti o životné prostredie, Dlhý rad 16, 085 01 Bardejov
3. Mestský úrad Bardejov, odd. SM, odd. výstavby a odd. ŠaTK

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk